
ЕУРАЗИЯЛЫҚ ЭКОНОМИКАЛЫҚ КОМИССИЯ

АЛҚА

ШЕШІМ
	2026 жылғы «02» маусым
	         № 68 
	              Мәскеу қаласы


Кеден одағы Комиссиясының 2010 жылғы 20 қыркүйектегі № 378 шешіміне өзгерістер енгізу туралы
Еуразиялық экономикалық одақтың Кеден кодексінің 8-бабының 2-тармағына сәйкес Еуразиялық экономикалық комиссия Алқасы шешті:
1. Қосымшаға сәйкес Кеден одағы комиссиясының «Кеден құжаттарын толтыру үшін пайдаланылатын сыныптауыштар туралы» 2010 жылғы 20 қыркүйектегі № 378 шешіміне өзгерістер енгізілсін.

2. Осы Шешім 2027 жылғы 1 сәуірден бастап күшіне енетін өзгерістердің 2-тармағының «г» тармақшасының екінші - төртінші абзацтарын қоспағанда, ресми жарияланған күнінен бастап күнтізбелік 30 күн өткен соң күшіне енеді.

	Еуразиялық экономикалық комиссия Алқасының Төрағасы
	Б. Сағынтаев


	
	Еуразиялық экономикалық комиссия Алқасының 2026 жылғы 2 маусымдағы  № 68 шешіміне

ҚОСЫМША


Кеден одағы Комиссиясының 2010 жылғы 
20 қыркүйектегі № 378 шешіміне енгізілетін 

ӨЗГЕРІСТЕР
1. Кедендік төлемдерді төлеу бойынша жеңілдіктер сыныптауышында (7-қосымша):
а) 1.1-кіші бөлімде ЦД коды бар позиция мынадай редакцияда жазылсын:

	«Кеден одағы Комиссиясының 2009 жылғы 27 қарашадағы № 130 шешімінің 7.1.38 және 7.1.81 тармақшаларында белгіленген көлемдер шегінде электр қозғалтқыштары бар моторлы көлік құралдарына қатысты кедендік әкелу бажын төлеуден босату
	ЦД»;


б) 4.4-кіші бөлімнің 4.4.1-тармағында «азаматтық әуе кемелерінің» деген сөздерден кейін «(конструкциясының массасы 115 килограмм және одан аз аса жеңіл басқарылатын әуе кемелерін қоспағанда)» деген сөздермен толықтырылсын;
в) 5.4-кіші бөлім ВГ коды бар позициядан кейін мынадай мазмұндағы позициямен толықтырылсын:

	«Электр қозғалтқыштары бар моторлы көлік құралдарына қатысты ҚҚС төлеуден босату
	ЭМ»;


г) 6.4-кіші бөлімнің 6.4.1-тармағында: 
МХ деген коды бар позиция алып тасталсын;

мынадай мазмұндағы позициялармен толықтырылсын:

	«Өндіруші өзінің өндірістік мақсаттары үшін осындай бұйымдарды әкелетін зергерлік бұйымдарды өндіруге арналған құрамында металл бар кендерге, концентраттарға, қорытпаларға және тазартылған металдарға қатысты ҚҚС төлеуден босату
	БМ

	Құрылыс салуға немесе ЕАЭО СЭҚ ТН 5603 14 900 0 кодымен сыныпталатын ирригациялық арналарды оңалтуға арналған АSТМ D8364 стандарты бойынша сертификатталған геосинтетикалық цементтік композиттік маттарға қатысты ҚҚС төлеуден босату
	ГЛ

	Спорт жабдықтарын, мүкәммалды, нысанды, керек-жарақтарды, спортшыларды даярлау, жарыстар өткізу және футбол инфрақұрылымын пайдалану үшін пайдаланылатын мамандандырылған материалдар мен техникалық құралдарды қоса алғанда, футбол саласындағы қызметті жүзеге асыратын ұйымдар футболды ұйымдастыру және дамыту мақсаттары үшін ғана әкелетін тауарларға қатысты ҚҚС төлеуден босату
	КФ

	Қырғыз Республикасының Министрлер Кабинеті айқындайтын субъектілер әкелетін зергерлік өндіріске арналған жабдықтар мен технологияларға, реактивтер мен жартылай фабрикаттарға қатысты ҚҚС төлеуден босату
	ТМ

	Қытай – Қырғызстан – Өзбекстан темір жолы жобасын іске асыру жөніндегі жұмыстарды орындауға арналған тауарларға қатысты ҚҚС төлеуден босату» 
	КУ

	Қырғыз Республикасының аумағын қоспағанда, Еуразиялық экономикалық одаққа мүше мемлекеттердің аумағына жеткізу мақсатында еркін экономикалық аймақтың аумағында өндірілген тауарларға қатысты ҚҚС төлеуден босату
	БЖ

	Әлеуметтік маңызы бар тауарларға, сондай-ақ қайта өңдеу нәтижесі әлеуметтік маңызы бар тауарлар болып табылатын шикізатқа қатысты ҚҚС төлеуден босату

	МЕ

	Ұлттық инвестициялық жоба немесе мемлекеттік маңызы бар жоба мәртебесі бар жобаларды іске асыруға арналған тауарларға қатысты ҚҚС төлеуден босату
	КС».


2. Құжаттар мен мәліметтер түрлерінің сыныптауышында (8-қосымша):
а) 1-бөлім 01243 коды бар позициядан кейін мынадай мазмұндағы позициямен толықтырылсын:

	«01244
	Аумағына оны демпингке қарсы баж алынбай әкелу жүзеге асырылатын Еуразиялық экономикалық одаққа мүше мемлекеттің атқарушы билігінің уәкілетті органы берген тауардың нысаналы мақсатын растайтын құжат»;


б) 7-бөлімде:

атауындағы «, сондай-ақ кедендік баждарды, салықтарды төлеудің орталықтандырылған тәртібін қолдануды растайтын құжаттар» деген сөздер алып тасталсын;

07013 коды бар позиция алып тасталсын;
в) 9-бөлімде: 
09051 коды бар позициядан кейін мынадай мазмұндағы позициямен толықтырылсын:

	«09052
	Кеден органының кедендік декларацияға өзгерістер (толықтырулар) енгізу туралы талабы»;


09057 коды бар позициядан кейін мынадай мазмұндағы позициямен толықтырылсын:

	«09059
	Құрылыстарда, үй-жайларда (үй-жайлардың бөліктерінде) және (немесе) уәкілетті экономикалық оператордың ашық алаңдарында (ашық алаңдардың бөліктерінде) кедендік бақылау аймағын құруды бекітетін құжаттың нөмірі мен оның берілген күні, ал егер Еуразиялық экономикалық одаққа мүше мемлекеттердің заңнамасына сәйкес кедендік бақылау аймақтарын есепке алу жүргізілген жағдайда, егер тауарларды кеден қоймасының кедендік рәсімімен сақтау құрылыстарда, үй-жайларда (үй-жайлардың бөліктерінде) және (немесе) уәкілетті экономикалық оператордың ашық алаңдарында (ашық алаңдардың бөліктерінде) жүзеге асырылатын болса – кедендік бақылау аймағының нөмірі (кедендік бақылау аймағының тіркеу нөмірі)»;


г) 10-бөлімде: 
10042 коды бар позиция «10048-позицияда көрсетілген жағдайды қоспағанда,» деген сөздермен толықтырылсын;

10047 коды бар позициядан кейін мынадай мазмұндағы позициямен толықтырылсын:

	«10048
	Жарамдылық және (немесе) өткізу мерзімі шектелген, жарамдылық және (немесе) өткізу мерзімі аяқталғанға дейін 180 күнтізбелік күннен кешіктірмей өзге кедендік рәсіммен орналастырылуға тиіс тауарларды кеден қоймасында сақтаудың мәлімделген мерзімі»;


10053 коды бар позицияда «кеден қоймасында» деген сөздерден кейін «, құрылыстарында, үй-жайларда (үй-жайлардың бөліктерінде) және (немесе) уәкілетті экономикалық оператордың кеден қоймасы болып табылмайтын ашық алаңдарында (ашық алаңдардың бөліктерінде)» деген сөздермен толықтырылсын.
3. Өндіріп алынуы кеден органдарына жүктелген салықтар, алымдар және өзге де төлемдер түрлерінің сыныптауышында (9-қосымша):
а) 3-бөлімде:

3.1-кіші бөлім 1070 коды бар позициядан кейін мынадай мазмұндағы позициямен толықтырылсын:

	«Жеке тұлғалар сатып алған электрондық сауда тауарларын шығаруға байланысты кедендік операцияларды жасағаны үшін алынатын кедендік алымдар
	1080»;


3.4-кіші бөлім 4270 коды бар позициядан кейін мынадай мазмұндағы позициямен толықтырылсын:

	«Алкогольсіз энергетикалық сусындарға акциздер
	4280»;


б) 5.1-кіші бөлім 1090 коды бар позициядан кейін мынадай мазмұндағы позициямен толықтырылсын:

	«Жеке тұлғалар сатып алған электрондық сауда тауарларын шығаруға байланысты кедендік операцияларды жасағаны үшін алынатын кедендік алымдар
	1110».


_____________
